Arme Turkia

Arme Turkia (turkeg : TSK, Türk Silahlı Kuvvetleri, "Nerzhioù Lu Turkia") eo arme Republik Turkia. Krouet e oa bet e 1920, da vare diskar an Impalaeriezh otoman goude ar Brezel-bed Kentañ. Hervez ar vonreizh emañ prezidant ar vro, Recep Tayyip Erdoğan hiziv an deiz, en he fenn. E Çankaya (proviñs Ankara), emañ he sez.

 Aozadur 
Rannet eo etre tri skourr :

 arme-zouar (Türk Kara Kuvvetleri) : 401.500 soudard
 arme-vor (Türk Deniz Kuvvetleri) : 45.000 soudard oberiant, 55.000 soudard en adarme
 arme-aer (Türk Hava Kuvvetleri) : 50.000 soudard International Institue for Strategic Studies, The Military Balance 2024, 13/02/2024, ISBN 978-1032780047, p. 149

An Archeriezh (Jandarma Genel Komutanlığı) hag ar Warded-aod (Sahil Güvenlik Komutanlığı), pep hini anezho o vezañ fiziet ennañ galloudoù milourel ha polis, a zo suj d'an nerzhioù surentez diabarzh, dre Vinistrerezh an Diabarzh, e-pad ar mareoù peoc'h. Pa vez mareoù brezel e vezont suj d'an tirlu ha d'ar morlu.

E 2025 e oa renket evel an 9 arme galloudusañ er bed gant GFP, just a-dreñv da Frañs ha Japan Global Fire Power, 2025 Military Strength Ranking (lennet d'an 23/03/2025). An eil arme en AFNA eo a-fed niver a soudarded (883.900 e 2025), a-dreñv da hini ar Stadoù-Unanet. 47 miliard a zolaroù a oa budjed Ministrerezh an Difenn e 2025 Global Fire Power, 2025 Turkiye Military Strength (lennet d'an 23/03/2025).

 Dafar 
Hervez GFP o doa e 2025 an nerzhioù armet turk :

 2.238 tank
 61.173 karbed
 3.041 pezh kanolierezh
 182 lestr-vrezel
 1.080 karbed-nij

 Implij 
Abaoe dibenn an XX kantved eo bet oberiant arme Turkia evit ABU pe AFNA en ur gas soudarded da Jorjia, Kongo, Sierra Leone, Bosnia-ha-Herzegovina, Afghanistan pe Haiti Turkey, a key role in international peace and security, war lec'hienn ministrerezh an Difenn turk (pellgarget d'an 23/03/2025). Boaz eo ivez da enebiñ ouzh an nerzhioù armet kurd, ma vefe ar PKK war tiriad Kurdistan mestroniet gant Turkia pe e broioù zo tro-dro evel Siria. E miz C'hwevrer 2018 e voe lazhet ar breton Olivier Le Clainche ("Kendal Breizh") en ur vombezadeg kaset gant aerlu Turkia GOURIN Didier, Olivier Le Clainche mort avec les Kurdes par idéal, Ouest-France, 20/02/2018 (lennet d'an 23/03/2025) war Jandairis (Siria).

 Liammoù diavaez 
  Lec'hienn ofisiel

 Daveennoù 

Rummad:Armeoù Turkia
Rummad:Istor Turkia
Turkia